ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளி உரிமைகள் குறித்த விதிகள் 2017-ன் விதி 15-ன் இறுதி திருத்தம்
ஊரக வளர்ச்சி மேம்பாட்டுச் சட்டம் 2016 பிரிவு 40-ன் கீழ், மத்திய அரசு தலைமை ஆணையருடன் கலந்தாலோசித்து மாற்றுத் திறனாளிகளுக்கான விதிகளை உருவாக்குகிறது, இதில் உடல் சூழல், போக்குவரத்து, தகவல் மற்றும் தகவல் தொடர்பு, பொருத்தமான தொழில்நுட்பங்கள் மற்றும் அமைப்புகள் மற்றும் நகர்ப்புற மற்றும் கிராமப்புறங்களில் பொதுமக்களுக்கு வழங்கப்படும் பிற வசதிகள் மற்றும் சேவைகள் ஆகியவை அடங்கும்.
இந்தியாவில் உலகளாவிய அணுகல் -2021 மற்றும் ஐ.சி.டி தயாரிப்புகள் மற்றும் சேவைகளுக்கான அணுகல்  ஆகியவற்றுடன், கலாச்சார அமைச்சகம், விளையாட்டுத் துறை மற்றும் சிவில் விமானப் போக்குவரத்து அமைச்சகம் போன்ற சம்பந்தப்பட்ட அமைச்சகங்கள் / துறையால் தயாரிக்கப்பட்ட குறிப்பிட்ட அணுகல் வழிகாட்டுதல்கள் இப்போது மாற்றுத்திறனாளிகள் உரிமை  விதிகளில் திருத்தப்பட்டுள்ளன.
2023 ஆம் ஆண்டு ஜூலை 13ஆம் தேதியிட்டஜி.எஸ்.ஆர் 504  அறிவிப்பின்மூலம்கலாச்சார அமைச்சகத்தால் கலாச்சாரத் துறை குறிப்பிட்ட ஒத்திசைவு அணுகல் தரநிலைகள் திருத்தப்பட்டன.
விளையாட்டுத் துறையால் மாற்றுத் திறனாளிகளுக்கான விளையாட்டு வளாகம் மற்றும் குடியிருப்பு வசதிகள் குறித்த வழிகாட்டுதல்கள் 17ஜூலை2023 தேதியிட்ட அரசாணை 517  மூலம் திருத்தப்பட்டன.
சிவில் விமானப் போக்குவரத்து அமைச்சகத்தால் சிவில் விமானப் போக்குவரத்து 2022 க்கான அணுகல் தரநிலைகள் மற்றும் வழிகாட்டுதல்கள் ஜி.எஸ்.ஆர் 528  தேதி மூலம் திருத்தப்பட்டன.
தொலைத்தொடர்புத் துறை மற்றும் மின்னணு மற்றும் தகவல் தொழில்நுட்ப அமைச்சகம் ஆகியவை ஐ.சி.டி தயாரிப்புகளை அணுகுவதற்கு பி.ஐ.எஸ் தரநிலைகளைப் பின்பற்றுவதாகத் தெரிவித்துள்ளன. இது தவிர, சட்டம் மற்றும் நீதித் துறை கட்டமைக்கப்பட்ட சுற்றுச்சூழலுக்கான, வீட்டு வசதி மற்றும் நகர்ப்புற விவகாரத்துறை அமைச்சகத்தின் இணக்கமான வழிகாட்டுதல்கள் மற்றும் தகவல் தொடர்பாடல் தொழில்நுட்ப சுற்றுச்சூழல் அமைப்புக்கான BIS தரநிலைகள் இரண்டையும் ஏற்றுக்கொள்ளும். அதேசமயம், இந்திய தர நிர்ணய நிறுவனம் என்பது நுகர்வோர் விவகாரத் துறையின் கீழ் உள்ள இந்திய தேசிய தர நிர்ணய அமைப்பாகும்.
ஒருங்கிணைக்கப்பட்ட வழிகாட்டுதல்கள் தொடர்பான அனைத்து தகவல்களும் டி.இ.பி.டபிள்யூ.டி துறையின்  வலைத்தளத்தில் கிடைக்கின்றன.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
சாலையோர வியாபாரிகளின் சமூக பொருளாதார விவர குறிப்பை சேகரிக்கும் திட்டம்: மத்திய அரசு தொடக்கம்
பிரதமரின் ஸ்வா நிதி திட்டப் பயனாளிகளான சாலையோர வியாபாரிகள் மற்றும் அவர்களின் குடும்பத்தின் சமூகப் பொருளாதார நிலையை மேம்படுத்தும் நோக்கில், அவர்கள் பற்றிய முழு விவரத்தை சேகரிக்கும் திட்டத்தை மத்திய வீட்டு வசதி மற்றும் நகர்ப்புற விவகாரத்துறை தொடங்கியுள்ளது.
கொரோனாவால் வாழ்வாதாரம் பாதிக்கப்பட்ட சாலையோர வியாபாரிகளுக்கு ரூ.10 ஆயிரம் கடன் வழங்குவதற்காக பிரதமரின் ஸ்வா நிதித் திட்டத்தை, கடந்த ஜூன் 1ம் தேதி, மத்திய வீட்டு வசதி மற்றும் நகர்ப்புற விவகாரத்துறை அமைச்சகம் அமல்படுத்தியது.
பிரதமரின் ஸ்வா நிதித் திட்டத்தின் கூடுதல் அம்சமாக, பயனாளிகளின், அவர்கள் குடும்பத்தினரின் விவரக் குறிப்பை சேகரிக்கும் திட்டத்தை மத்திய வீட்டு வசதி மற்றும் நகர்ப்புற விவகாரத்துறை செயலாளர் திரு துர்கா சங்கர் மிஸ்ரா இன்று தொடங்கி வைத்தார்.
இத்திட்டத்தின் கீழ் பிரதமரின் ஸ்வா நிதி திட்டப் பயனாளிகளான சாலையோர வியாபாரிகள் மற்றும் அவர்கள் குடும்பத்தினரின் முழு விவரம் தயாரிக்கப்படும். இந்த விவரங்களின் அடிப்படையில், அவர்களின் சமூக-பொருளாதார நிலையை மேம்படுத்த, மத்திய அரசின் இதர நலத்திட்டங்கள் விரிவுபடுத்தப்படும். இதுதவிர, மாநில அரசின் நலத்திட்டங்களும் அவர்களுக்குக் கிடைக்க, வாய்ப்பு ஏற்படும்.
பிரதமரின் ஸ்வா நிதித் திட்டம், சாலையோர வியாபாரிகளுக்கு கடன் வழங்கும் திட்டமாக மட்டும் இருக்கக் கூடாது, அவர்கள் குடும்பத்தினரின் ஒட்டு மொத்த சமூகப் பொருளாதார நிலையும் மேம்பட வேண்டும் என்பது பிரதமர் திரு நரேந்திர மோடியின் தொலை நோக்கு. அதற்காக இந்தத் திட்டம் தொடங்கப்பட்டுள்ளது.
முதல் கட்டமாக இத்திட்டத்துக்கு, 125 நகரங்கள் தேர்வு செய்யப்பட்டுள்ளன. இத்திட்டத்தை அமல்படுத்த, ‘குவாலிட்டி கவுன்சில் ஆப் இந்தியா’ என்ற நிறுவனம் நியமிக்கப்பட்டுள்ளது. இத்திட்டத்தை முழுமையாக அமல்படுத்தும் முன், பரிசோதனை முயற்சியாக கயா, இந்தூர், கக்சிங், நிசாமபாத், ராஜ்கோட், வாரணாசி ஆகிய 6 நகரங்களில் இத்திட்டம் செயல்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1679960
சமூக நிதி மற்றும் அதிகாரமளித்தல் அமைச்சகம்
பெற்றோர்கள் மற்றும் மூத்த குடிமக்கள் பராமரிப்பு மற்றும் நல்வாழ்வு சட்டம் 2007-ல் திருத்தம்
பெற்றோர்கள் மற்றும் மூத்த குடிமக்கள் பராமரிப்பு மற்றும் நல்வாழ்வு  மசோதா, 2019 மக்களவையில் 11.12.2019 அன்று தாக்கல் செய்யப்பட்டது. உடல் ரீதியான அல்லது மன ரீதியான பிரச்சனைகள் காரணமாக வாழ்க்கையின் அன்றாட செயல்பாடுகளை மேற்கொள்வதில் சிரமப்படும் மூத்த குடிமக்களுக்கு வீட்டிலேயே சேவை செய்வதை இது உள்ளடக்கி இருந்தது.
சட்டம்-ஒழுங்கு பராமரிப்பு மாநிலம் சார்ந்த விஷயமாகும். மூத்த குடிமக்களுக்கு எதிரான குற்றச்செயல்களை தடுப்பதற்காக ஒவ்வொரு காவல் நிலையத்திலும் மூத்த குடிமக்களுக்கான ஒரு தொடர்பு அலுவலருக்கும், ஒவ்வொரு மாவட்டத்திலும் மூத்த குடிமக்களுக்கான சிறப்பு காவல் பிரிவுக்கும் பெற்றோர்கள் மற்றும் மூத்த குடிமக்கள் பராமரிப்பு மற்றும் நல்வாழ்வு  மசோதா, 2019-ல் வகை செய்யப்பட்டுள்ளது.
முதியோரின் சுகாதார கவனிப்புக்கான தேசிய திட்டத்தில் தற்போது கட்டாயமாக்கப்பட்டுள்ள நடைமுறைகள் மூலம் இந்தத் திட்டம் முழுமையடைகிறது.
மத்திய சமூக நீதி மற்றும் அதிகாரமளித்தல் துறை இணையமைச்சர் பிரதிமா பௌமிக் இன்று மாநிலங்களவையில் எழுத்து மூலம் அளித்த பதிலில் இந்தத் தகவலைத் தெரிவித்துள்ளார்.
|
மத்திய அமைச்சரவை
|
மத்திய பல்கலைக்கழக சட்டம், 2009-ன் படி, தமிழ்நாடு, கேரளா, கர்நாடகா, பீகார், குஜராத், ஹரியானா, இமாசலப்பிரதேசம், ஜம்மு & காஷ்மீர்  மற்றும் ஜார்க்கண்ட் மாநிலங்களில் உள்ள 13 புதிய மத்திய பல்கலைக்கழகங்களின் திருத்தப்பட்ட செலவு மதிப்பீடுகளுக்கு மத்திய அமைச்சரவை ஒப்புதல்.
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், 13 புதிய மத்திய பல்கலைக்கழகங்களின் தொடர் செலவீனம் மற்றும் அந்த வளாகங்களுக்கு தேவையான கட்டமைப்பு வசதிகளை ஏற்படுத்த, ரூ.3,639.32 கோடி செலவினத்திற்கு ஒப்புதல் அளிக்கப்பட்டது. இந்தப் பணிகள் 36 மாதங்களுக்குள் நிறைவேற்றி முடிக்கப்படும்.
இது தவிர, இந்த மத்திய பல்கலைக்கழகங்களுக்கு ஏற்கனவே அமைச்சரவை ஒப்புதல் அளித்த ரூ.3000 கோடிக்கு மேல், செலவு செய்யப்பட்ட ரூ.1,474.65 கோடிக்கும் பின் ஏற்பு ஒப்புதலை அமைச்சரவை வழங்கியுள்ளது.
புதிய மத்திய பல்லைக்கழகங்கள் வருமாறு:
i. தெற்கு பீகார் மத்திய பல்கலைக்கழகம், கயா, பீகார்
ii. ஹரியானா மத்திய பல்கலைக்கழகம், மகேந்தர்கர்
iii. ஜம்மு மத்திய பல்கலைக்கழகம், ஜம்மு
iv. ஜார்க்கண்ட் மத்திய பல்கலைக்கழகம், ராஞ்சி
v. காஷ்மீர் மத்திய பல்கலைக்கழகம், ஸ்ரீநகர்
vi. கர்நாடகா மத்திய பல்கலைக்கழகம், குல்பர்கா
vii. கேரளா மத்திய பல்கலைக்கழகம், காசர்கோடு
viii. ஒரிசா மத்திய பல்கலைக்கழகம், கோராபுட்
ix. பஞ்சாப் மத்திய பல்கலைக்கழகம், பட்டின்டா
x. ராஜஸ்தான் மத்திய பல்கலைக்கழகம், பந்தேர்சிந்த்ரி, ராஜஸ்தான்
xi. தமிழ்நாடு மத்திய பல்கலைக்கழகம், திருவாரூர்
xii. குஜராத் மத்திய பல்கலைக்கழகம், குஜராத்
xiii. இமாச்சலப் பிரதேச மத்திய பல்கலைக்கழகம்
அமைச்சரவையின் இந்த நடவடிக்கை, மாணவர்களுக்கான உயர்கல்வி பயிலும் வாய்ப்பை அதிகரிப்பதுடன், மற்ற பல்கலைக்கழகங்களுக்கு முன் உதாரணமாக திகழ வழிவகை செய்யும். மேலும், கல்வி வசதியில் நிலவும், பிராந்திய சமச்சீர் அற்ற நிலையைக் குறைக்கவும் இது உதவும்.
-----------
தகவல் மற்றும் ஒலிபரப்பு அமைச்சகம்
இந்திய திரைப்பட வரலாற்றில் முதல்முறையாக பூர்வீக பழங்குடியின மக்கள் நடித்த திரைப்படம் “தாபரி குருவி”
பழங்குடியின மக்களின் கதைக்களத்தை பின்புலமாக கொண்ட “தாபரி குருவி” என்ற திரைப்படத்தின் கதாபாத்திரங்களில் பூர்வீக பழங்குடியின மக்களே நடித்துள்ளனர். சமூக கட்டமைப்பில் பழங்குடியின மக்களிடையே நிலவும் ஏற்க முடியாத நடைமுறைகளை எதிர்த்து போராடும் ஒரு பழங்குடியின சிறுமியின் போராட்டமே இந்த திரைப்படத்தின் கதையாகும். 53-வது இந்திய சர்வதேச திரைப்பட விழாவில், இந்திய பனோரமா பிரிவில் “தாபரி குருவி” திரையிடப்பட்டது. இருளர் பழங்குடியின மொழியிலேயே இந்த திரைப்படம் எடுக்கப்பட்டுள்ளது.
இந்த திரைப்படத்தின் இயக்குநரும், தேசிய விருது பெற்றவருமான திரு.பிரியானந்தன், பத்திரிகை தகவல் அலுவலகம் ஏற்பாடு செய்த “டேபிள் டாக்ஸ்”-ல் நிகழ்வில், செய்தியாளர்களுடனும், பங்கேற்பாளர்களுடனும் கலந்துரையாடினார். அவர் பேசும்போது, “பழங்குடியின சிறுமிகளின் போராட்டம்மிக்க வாழ்க்கையை வெளிக்கொணர்ந்து மாற்றங்களை ஏற்படுத்த வேண்டும் என்பதே என்னுடைய உண்மையான ஆசையாகும். இந்த திரைப்படத்தின் திரைக்கதை முதலில் மலையாளத்தில் எழுதப்பட்டு, பின்பு இருளர் மொழியில் மாற்றம் செய்யப்பட்டது. பழங்குடியின மக்களுக்கு நடிப்புப் பயிற்சி அளிக்கப்பட்டது. ஒவ்வொரு மனிதனுக்குள்ளும் ஒரு படைப்புத் திறனாளி இருக்கிறார். நான் அவர்களுக்கு நடிக்க சொல்லி கொடுக்கவில்லை. மாறாக அவர்கள் அவர்களாகவே வாழ்ந்துள்ளனர். நான் எதிர்பார்த்ததை காட்டிலும் அவர்கள் சிறப்பாக நடித்தனர். மனித உணர்வுகளை வெளிப்படுத்துவதற்கு மொழி ஒரு தடையே அல்ல”.
“இத்திரைப்படத்தில் கேரளாவில் உள்ள இருளர், முடுக்கர், குறும்பர், வடுகர் போன்ற பழங்குடியின மக்கள் நடித்துள்ளனர். அவர்களில் சிலர் இதுவரை தங்களது வாழ்நாளில் திரைப்படத்தையே பார்த்ததில்லை. இந்த திரைப்படத்தை அனைத்து பழங்குடியின கிராமங்களிலும் திரையிட முடிவு செய்துள்ளேன்” என்றார். இந்த திரைப்படத்தில் முக்கிய கதாபாத்திரங்களில் நடித்த மீனாட்சி மற்றும் சியாமினி, ஒளிப்பதிவாளர் அஸ்வகோஷன் ஆகியோரும் இந்த நிகழ்வில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1878976
குடியரசுத் துணைத் தலைவர் செயலகம்
மனித வாழ்க்கையை மேலும் சிறப்பானதாக மாற்றுவதே அறிவியல், தொழில் நுட்பத்தின் உண்மையான நோக்கம்: குடியரசுத் துணைத் தலைவர்
கொல்கத்தாவில் சாஹா அணு இயல்பியல் நிறுவனத்தில் சோதனை அணு விண் இயல்பியல் ஆராய்ச்சி  வசதியை அவர் தொடங்கி வைத்தார்
மனித வாழ்க்கையை மேலும் சிறப்பானதாக மாற்றுவதே அறிவியல், தொழில் நுட்பத்தின் உண்மையான நோக்கம் என்று குடியரசுத் துணைத் தலைவர் திரு. எம். வெங்கைய நாயுடு கூறினார். கொல்கத்தாவில் இன்று  சஹா அணு இயல்பியல் நிறுவனத்தில் சோதனை அணு விண் இயல்பியல் ஆராய்ச்சி  வசதியை தொடங்கி வைத்து அவர் பேசினார். இந்த நிகழ்ச்சியில், மேற்கு வங்காள அரசின் தகவல் தொழில்நுட்பத் துறை அமைச்சர் திரு. பிரத்யா பாசு மற்றும் பிரமுகர்கள் பங்கேற்றனர்.
நாம் அனைவரும் விவசாயிகள், விஞ்ஞானிகள், முப்படை வீரர்கள் ஆகியோர் நாட்டுக்கு ஆற்றும் சேவைகளுக்காக அவர்களுக்கு நன்றியுடன் இருக்க வேண்டும் என்று குடியரசுத் துணைத் தலைவர் கூறினார். அவர்களது மாபெரும் சேவையை அங்கீகரித்து மரியாதை செலுத்த வேண்டும் – ஜெய் ஜவான், ஜெய் கிஸான், ஜெய் விஞ்ஞான் என்றார் அவர்.
பேராசிரியர் மேக்நாத் சஹா மாபெரும் விண் இயல்பியல் அறிஞர், நெடுநோக்கு உள்ளவர், அறிவியல் சீர்திருத்தவாதி என்று குடியரசுத் துணைத் தலைவர் கூறினார். பல்கலைக் கழகத்தின் இயல்பியல் பாடத் திட்டத்தில் அளிக்கப்பட்டுள்ள அங்கீகாரம் அவரது நெடுநோக்கு அறிவாற்றலுக்கு அத்தாட்சியாக உள்ளது என்று அவர் கூறினார். இந்தப் பல்கலைக் கழகம் சைக்ளோட்ரான் கருவி ஒன்றை அமைக்க திட்டமிட்டுள்ளது.
பிஎச்டி படிப்புக்கு முந்தைய படிப்பினை அறிமுகம் செய்வதற்கு பேராசிரியர் சஹா எடுத்துக் கொண்ட முயற்சி நாட்டிலேயே முதல்முறையாக எம்எஸ்சி பட்டப் படிப்பு மாணவர்களை பிஎச்டி படிப்புக்கு தயார் செய்தது என்றும், இது மிகவும் ஆக்கபூர்வமான முயற்சி என்றும் குடியரசுத் துணைத் தலைவர் கூறினார். சமீபத்தில்தான் பல்கலைக் கழக மானியக் குழு கூட இத்தகைய ஆராய்ச்சிப் படிப்புக்கு முந்தைய வகுப்பின் முக்கியத்துவத்தை உணர்ந்திருப்பது குறிப்பிடத்தக்கது என்று அவர் கூறினார். இதனையடுத்து, இத்தகைய முன்தயாரிப்பு படிப்பு, அனைத்து பல்கலைக் கழகங்களுக்கும் கட்டாயமாக்கப்பட்டுள்ளதை அவர் சுட்டிக் காட்டினார்.
இந்த நிறுவனத்தின் ஆராய்ச்சி அமைப்புகளை குடியரசுத் துணைத் தலைவர் சென்று பார்த்தார். அவற்றில் உள்ள விஞ்ஞானிகள், ஆசிரியர்கள் ஆகியோரின் முயற்சிகளுக்கு அவர் பாராட்டு தெரிவித்தார். தாம் இந்த நிறுவனத்தின் ஆசிரியர்களுடன் கலந்துரையாடியபோது, இந்த நிறுவனத்தில் எவ்வளவோ சாதிக்கப்பட்டிருப்பதை அறிந்து மகிழ்சியடைந்தேன். அதிலிருந்து நமது மாபெரும் கற்றல், ஆராய்ச்சி, கற்பித்தல், புதுமைப் படைத்தல் பாரம்பரியம் மேலும் ஆற்றலுடனும், பேரார்வத்துடனும் தொடரும் என்ற நம்பிக்கை எனக்கு ஏற்பட்டது என்று குடியரசுத் தலைவர் கூறினார்.
குடியரசுத் துணைத் தலைவரின் முழு உரைக்கு www.pib.nic.in என்ற வலைதளத்தைப் பார்க்கவும்.
(Visitor Counter : 148
பாதுகாப்பு அமைச்சகம்
சர்வதேச கடல் பயிற்சி/ கட்லாஸ் எக்ஸ்பிரஸ் 23 -ல் ஐஎன்எஸ் திரிகண்ட் பங்கேற்கிறது
வளைகுடா கடற்பகுதியில் பிப்ரவரி 26-ம் தேதி முதல் மார்ச் 16-ம் தேதி வரை நடைபெறும் சர்வதேச கடல்சார் பயிற்சி/ கட்லாஸ் எக்ஸ்பிரஸ் 2023 -ல் ஐஎன்எஸ் திரிகண்ட் போர்க்கப்பல் பங்கேற்கிறது. கடல்சார் பாதுகாப்பை மேம்படுத்துதல் மற்றும் கடல்வழி வர்த்தகத்திற்காக பிராந்தியத்தில் கடற்பாதைகளை பாதுகாப்பாக வைத்திருக்கும் நோக்கத்துடன் 50-க்கும் மேற்பட்ட நாடுகளுடன் இணைந்து ஐஎன்எஸ் திரிகண்ட் இந்த பயிற்சியில் ஈடுபடவுள்ளது.
IMX/CE-23 என்பது உலகின் மிகப்பெரிய பன்னாட்டு கடல்சார் பயிற்சிகளில் ஒன்றாகும். இது இந்தியக் கடற்படை பங்கேற்கும் முதலாவது ஐஎம்எக்ஸ், 2-வது சிஎம்எஃப் பயிற்சி ஆகும்.
முன்னதாக, நவம்பர் 22-ம் தேதி, சிஎம்எஃப் தலைமையிலான ஆப்ரேஷன் கடற்வாள் 2 பயிற்சியில் ஐஎன்எஸ் திரிகண்ட் பங்கேற்றது.
கடற்வாள் 2 மற்றும் IMX/CE-23 போன்ற பயிற்சிகளில் இந்தியக் கடற்படை பங்கேற்பது, இந்தியப் பெருங்கடல் பகுதிகளைச் சேர்ந்த நாடுகளிடையே உறவை மேம்படுத்தவும், கடல்சார் திறனை மேம்படுத்தவும் உதவுகிறது. இது பிராந்திய ஸ்திரத்தன்மை மற்றும் பாதுகாப்பிற்கு ஆக்கப்பூர்வமாக பங்களிக்க கடற்படைக்கு உதவுகிறது.
உள்நாட்டு விமானப் போக்குவரத்து அமைச்சகம்
சில விமான நிலையங்களில் கதிரியக்க கண்காணிப்பு சாதனங்களை நிறுவ பட்ஜெட்டில் நிதி ஒதுக்கீடு
சிவில் விமானப் போக்குவரத்து தலைமை இயக்குநர் மற்றும் விமானப் போக்குவரத்து பாதுகாப்பு அமைப்பு நிர்ணயித்துள்ள விதிமுறைகளுக்கு ஏற்ப விமான நிலையங்களில் பாதுகாப்பு சாதனங்கள் நிறுவப்பட்டு வருகிறது. விமான நிலையங்களின் பாதுகாப்பை உறுதி செய்ய, சர்வதேச சிவில் விமானப் போக்குவரத்து அமைப்பு வகுத்துள்ள விதிமுறைகளின்படி, விமானப் போக்குவரத்து தலைமை இயக்குநர் சில சுற்றறிக்கைகளை அவ்வப்போது பிறப்பித்து வருகிறார்.
இதற்கேற்ப தேவையான பாதுகாப்பு சாதனங்களை விமான நிலையங்களில் அமைப்பதற்கு, விமான நிலைய நிர்வாகங்கள் தேவையான இடத்தை வழங்கி வருகின்றன. இதன்படி கதிரியக்க அடிப்படையிலான கண்காணிப்பு சாதனங்களை விமான நிலையங்களில் அமைப்பதற்கு, சிவில் விமானப் போக்குவரத்து பாதுகாப்பு அமைப்பு ரூ.60.76 கோடியை செலவிட்டுள்ளதாக விமானப் போக்குவரத்துத் துறை இணை அமைச்சர் ஜெனரல் வி கே சிங், மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777191
(Visitor Counter : 93
வடகிழக்குப் பகுதி வளர்ச்சி அமைச்சகம்
மத்திய அமைச்சர் டாக்டர் ஜிதேந்திர சிங் அசாம் முதல்வரைத் தொடர்புகொண்டு பேசியதுடன் வடகிழக்குப் பிராந்திய அமைச்சகத்தின் வளர்ச்சி நிதியிலிருந்து தேவையான அனைத்து வெள்ள நிவாரண உதவிகளையும் வழங்கினார்.
மத்திய மாநில  வடகிழக்குப் பிராந்திய வளர்ச்சி , MoS பிரதமர் அலுவலகம்  பணியாளர்கள், பொதுக் குறைகள், ஓய்வூதியம், அணுசக்தி மற்றும் விண்வெளித் துறைகளின் அமைச்சர் டாக்டர். ஜிதேந்திர சிங், இன்று அசாம் முதலமைச்சர், திரு. சர்பானந்த் சோனாவாலுடன் தொலைபேசியில் பேசியதுடன் இடைவிடாத மழை, வெள்ளம் மற்றும் நிலச்சரிவுகளால் ஏற்பட்ட உள்கட்டமைப்பு சேதங்களை மீட்டெடுக்கவும் சரிசெய்யவும் வடகிழக்குப் பிராந்திய அமைச்சகத்தின்  வளர்ச்சி நிதியிலிருந்து தேவையான அனைத்து வெள்ள நிவாரண உதவிகளையும் வழங்கினார்.
பின்னர், டாக்டர் ஜிதேந்திர சிங், வடகிழக்குப் பிராந்திய வளர்ச்சி அமைச்சகத்தின்  உதவியுடன் வடகிழக்குக் கவுன்சில் , தொடர்ச்சியான மழை மற்றும் வெள்ளத்தை அடுத்து, சேதமடைந்த உள்கட்டமைப்புகளை மீட்டெடுப்பதற்கும், சரிசெய்வதற்கும் சாத்தியமான எந்த உதவியையும் வழங்கும் என்று கூறினார். .
மேலும், டாக்டர் ஜிதேந்திர சிங் கூறுகையில், வடகிழக்குப் பிராந்தியத்தின் வளர்ச்சி அமைச்சகம் அரசு பிற நிதிஆதாரங்களையும், பிற உதவிகளையும் ஒருங்கிணைக்கும். மேலும், வடகிழக்கு மக்களின் நல்வாழ்வும் அக்கறையும் மோடி அரசாங்கத்தின் முன்னுரிமை என்றும் தெரிவித்தார்.
வடகிழக்குப் பிராந்திய வளர்ச்சி அமைச்சர் அஸ்ஸாம், அருணாச்சலப் பிரதேசம் மற்றும் வடகிழக்கில் பாதிக்கப்பட்ட மாநிலங்களில் வெள்ள நிலவரத்தை மத்திய அரசு தொடர்ந்து கண்காணித்து வருவதாகவும் தெரிவித்தார். பிரதமர் திரு. நரேந்திர மோடி இது குறித்து தனிப்பட்ட முறையில் விசாரித்து மேலதிக நடவடிக்கைகளை தொடர்ந்து எடுத்து வருவதாகக் தெரிவித்தார்.
வடகிழக்குப் பிராந்திய வளர்ச்சி  அமைச்சர் டாக்டர். ஜிதேந்திர சிங், தான் அந்தந்த முதலமைச்சர்கள் மற்றும் மாநில அரசுகளுடன் தொடர்ந்து தொடர்பில் இருப்பதாக தெரிவித்தார்.
அஸ்ஸாம் மாநிலத்தில் இந்த ஆண்டு ஏற்பட்ட வெள்ளம் 30 மாவட்டங்களில் 56 லட்சம் மக்களை கடுமையாக பாதித்துள்ளது, இதுவரை இறந்தவர்களின் எண்ணிக்கை 120க்கும் அதிகமாக உள்ளது என்று வடகிழக்குப் பிராந்திய வளர்ச்சி  அமைச்சர் தெரிவித்தார். மேலும் அவர் கூறுகையில், இந்த ஆண்டு ஏற்கனவே மூன்று பெரும் அலைகள் ஏற்பட்டு, சாதாரண வாழ்க்கைக்கு பெரும் சேதம் மற்றும் இடையூறு ஏற்பட்டுள்ளதுடன், அசாம் மாநிலத்தின் மீது பெரும் சுமையை ஏற்படுத்தியுள்ளது, இதன் காரணமாக தற்போது நடந்துகொண்டிருக்கும் கோவிட் -19 தொற்றுநோயுடன் அஸ்ஸாம் இரட்டை சவால்களை எதிர்கொள்கிறது. மேலும், இந்த வெள்ளம் மனித உயிர்களையும், செழிப்பான வனவிலங்குகளையும் பாதித்துள்ளது என்றார்.
மீட்பு மற்றும் நிவாரண நடவடிக்கைகள் முழுவீச்சில் நடைபெற்று வருவதாக டாக்டர் ஜிதேந்திர சிங் தெரிவித்தார். அத்துடன் மேம்பட்ட தொழில் நுட்ப உதவியுடன், காசிரங்கா வனவிலங்கு சரணாலயம் உள்ளிட்ட இடங்களில் இருந்து விலங்குகளை மீட்பதற்கும் அரசு தனது சிறந்த முயற்சியை மேற்கொண்டு வருகிறது என்றார்.
இந்த இயற்கைப் பேரழிவைச் சமாளிக்க மத்திய மற்றும் மாநில அரசுகள் இணைந்து செயல்படுகின்றன என்று அமைச்சர் கூறினார். மேலும் மத்திய உள்துறை அமைச்சகமும் தினசரி நிலைமையை கண்காணித்து வருகிறது என தெரிவித்தார்.
<><><><><>
(Visitor Counter : 109
ரெயில்வே அமைச்சகம்
பொதுமக்கள் பாதுகாப்பு மற்றும் இதர பாதுகாப்பு சேவைகளுக்காக இந்திய ரயில்வே மற்றும் சி-டாட் இணைந்து செயல்பட உள்ளன
ரயில்வே அமைச்சகம், டெலிமேடிக்ஸ் மேம்பாட்டு மையத்துடன்  புரிந்துணர்வு ஒப்பந்தம் ஒன்றில் 27 ஏப்ரல் 2022 புதன்கிழமை அன்று கையெழுத்திட்டது. ரயில்வேயில் சி-டாட்டின் தொலைதொடர்பு தீர்வுகள் மற்றும் சேவைகளை செயல்படுத்துவதற்காக இந்த ஒப்பந்தம் மேற்கொள்ளப்பட்டுள்ளது.
இந்த புரிந்துணர்வு ஒப்பந்தத்தின் மூலம் சி-டாட் மற்றும் ரயில்வே அமைச்சகம் இணைந்து இந்திய ரயில்வேயில் தொலைத்தொடர்புகளை நவீனமயமாக்கும் வகையில் கீழ்கண்டவற்றில் இணைந்து செயல்படும்:
பொதுமக்கள் பாதுகாப்பு மற்றும் இதர பாதுகாப்பு சேவைகளுக்காக எல்டிஈ-ஆர் தொழில்நுட்பத்தை உலகத்தரத்தில் பின்பற்றுதல், மேக் இன் இந்தியா கொள்கையின்படி 5ஜி பயன்பாடு, பொருட்களின் இணையம், இயந்திரங்களுக்கான செயல்பாடுகள், ஒன்றிணைந்த நெட்வொர்க் மேலாண்மை இயக்கம், கண்ணாடி இழை கண்காணிப்பு/நெட்வொர்க் மேலாண்மை, காணொலி மென்பொருள், உரையாடல் பயன்பாடு, ரவுட்டர்கள் மற்றும் சுவிட்சுகள் ஆகிய பிரிவுகளில் இணைந்து செயல்படவுள்ளன.
சி-டாட் நிறுவனத்தின் செயல் இயக்குநர் திரு ராஜ்குமார் உபாத்யாய் மற்றும் தொலைத்தொடர்பு/ரயில்வே வாரிய கூடுதல் உறுப்பினர் திருமதி அருணா சிங் மற்றும் இரு நிறுவனங்களின் மூத்த அதிகாரிகள் புரிந்துணர்வு ஒப்பந்தத்தில் கையெழுத்திடும் நிகழ்வில் கலந்து கொண்டனர்.
ரயில் இயக்கம், பொதுமக்கள் பாதுகாப்பு, உள்நாட்டு மலிவு விலை தொலைத்தொடர்பு சாதனங்கள் மற்றும் சேவைகளை வழங்கல் உள்ளிட்டவற்றில் சி-டாட் மற்றும் ரயில்வே அமைச்சகம் இடையேயான ஒருங்கிணைப்பு உதவுவதோடு, நாட்டில் டிஜிட்டல் இடைவெளியைக் குறைக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820909
------------
(Visitor Counter : 120
எரிசக்தி அமைச்சகம்
மின்சார இழப்பை குறைக்கும் நோக்கத்துடன் மின் விநியோக நிறுவனங்களின் எரிசக்தி கணக்கிடுதலை மின்சார அமைச்சகம் கட்டாயமாக்கி உள்ளது
தற்போது நடைமுறையில் உள்ள மின்துறை சீர்த்திருத்தங்களின் முக்கிய நடவடிக்கையாக குறிப்பிட்ட கால இடைவெளி அடிப்படையில் எரிசக்தி கணக்கிடுதலை மின்சார விநியோக நிறுவனங்களுக்கு மின்சார அமைச்சகம் கட்டாயமாக்கி உள்ளது. இதற்கான விதிமுறைகள் எரிசக்தித் திறன் குழுவால் இன்று வெளியிடப்பட்டது.
எரிசக்தி விநியோக நிறுவனங்கள் 60 நாட்களுக்கும் சான்றிதழ் பெற்ற எரிசக்தி நிர்வாகி மூலம் 3 மாதத்திற்கு ஒரு முறை எரிசக்தி கணக்கிடுதல் கட்டாயமென அறிவிக்கையில் கூறப்பட்டுள்ளது. இதே போல் அரசு அங்கீகாரம் பெற்ற சுயேச்சையான எரிசக்தி கணக்குத் தணிக்கையாளர் மூலம் வருடாந்திர எரிசக்தி கணக்கீடும் இருக்க வேண்டும். இந்த 2 அறிக்கைகளும் பொதுத் தளத்தில் வெளியிடப்பட வேண்டும்.
நுகர்வோரின் பல்வேறு வகையினரால் பயன்படுத்தப்படும் மின்சாரம் பற்றிய விரிவான தகவலையும், பல்வேறு பகுதிகளில் மின்சாரம் கொண்டு செல்லுதல் மற்றும் விநியோகத்தில் ஏற்படும் இழப்புகள் பற்றிய தகவலையும் எரிசக்தி இழப்பீடு அறிக்கைகள் கொண்டிருக்கும்.
அதிகபட்சமான இழப்பு மற்றும் திருட்டு நடைபெறும் பகுதிகள் இதன் மூலம் கண்டறியப்பட்டு சரிசெய்யும் நடவடிக்கைகள் மேற்கொள்ள இயலும். இதற்கு பொறுப்பான அதிகாரிகளை கண்டறியவும் இந்த நடவடிக்கைகள் உதவும் என்று அந்த அறிவிக்கையில் கூறப்பட்டுள்ளது.
தொலைதொடர்பு மற்றும் தகவல் தொழில்நுட்ப அமைச்சகம்
டிஜிட்டல் கட்டமைப்பு வழங்குவோர் சங்கத்தின் வருடாந்தர நிகழ்வு 2022-ல் திரு அஸ்வினி வைஷ்ணவ் தலைமை விருந்தினராகவும், திரு தேவு சிங் சவ்கான் கவுரவ விருந்தினராகவும் கலந்துகொள்வார்கள்
புதுதில்லியில் நாளை நடைபெற உள்ள டிஜிட்டல் கட்டமைப்பு வழங்குவோர் சங்கத்தின் வருடாந்தர நிகழ்வு 2022-ல் மத்திய தகவல் தொடர்பு மின்னணு மற்றும் தகவல் தொழில்நுட்பம், ரயில்வே துறை அமைச்சர் திரு அஸ்வினி வைஷ்ணவ் தலைமை விருந்தினராக கலந்துகொள்வார். தகவல் தொடர்புத்துறையின் இணை அமைச்சர் திரு தேவு சிங் சவ்கான் கவுரவ விருந்தினராக கலந்துகொள்வார்.
இந்த ஆண்டுக்கான நிகழ்வுக்கு “5 ஜி மற்றும் அதற்கு பிறகான விரைவுசக்தியின் தொலைநோக்கு” என்பது மையப்பொருளாக இருக்கும். தொலை தகவல் தொடர்பு துறையைப் பொறுத்தவரை 2022-ஆம் ஆண்டின் மிகப் பெரிய நிகழ்வாக இது இருக்கும்.
நாட்டின் வளர்ச்சிக்கும் அனைவரின் வாழ்க்கைக்கும் 5ஜி-யின் தாக்கம் குறித்து தங்களின் கண்ணோட்டத்தை பகிர்ந்து கொள்ள தனியார் மற்றும் பொதுத்துறைகளைச் சேர்ந்த நிபுணர்கள் உள்ளிட்டோர் இதில் பங்கேற்க உள்ளனர். இந்த நிகழ்வு புதுதில்லியில் செப்டம்பர் 14 அன்று பிற்பகல் 2.30 மணிக்கு தொடங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858958
|
PIB Headquarters
|
மத்திய அரசுப் பணியாளர் தேர்வாணையத்தின் ஒருங்கிணைந்த பட்டதாரி அளவிலான  தேர்வு 2018
ஒருங்கிணைந்த பட்டதாரி அளவிலான  தேர்வு 2018, மத்திய அரசுப் பணியாளர் தேர்வாணையத்தால் கணினி வாயிலாக நடத்தப்படவுள்ளது.
- தென் பிராந்தியத்தில் 2,84,104 விண்ணப்பதாரர்கள் இத்தேர்வுக்கு அனுமதிக்கப்பட்டுள்ளனர். இத்தேர்வு ஆந்திரப்பிரதேசத்தில் குண்டூர், கர்னூல், ராஜமுந்திரி, திருப்பதி, விஜயவாடா, விசாகப்பட்டினம் ஆகிய இடங்களிலும், தெலங்கானாவில் ஹைதராபாத், வாரங்கல், கரீம்நகர் ஆகிய இடங்களிலும், தமிழ்நாட்டில் சென்னை, கோயம்புத்தூர், மதுரை, திருச்சிராப்பள்ளி, திருநெல்வேலி, கடலூர் மற்றும் புதுச்சேரி உட்பட 16 நகரங்களில் உள்ள 37 மையங்களில் நடைபெறவுள்ளது.
- தென்பிராந்தியத்தில் இந்தத் தேர்வு 04.06.2019, 06.06.2019, 07.06.2019, 10.06.2019, 11.06.2019 மற்றும் 12.06.2019 ஆகிய தேதிகளில் தினந்தோறும் 3 ஷிப்டுகள் வீதம் நடைபெறவுள்ளது. அனைத்து நகரங்கள் / மையங்களிலும், முதல் ஷிப்டு தேர்வு காலை 10 மணி முதல் 11 மணி வரையிலும், 2-வது ஷிப்டு பகல் 1 மணி முதல் 2 மணி வரையிலும், 3-வது ஷிப்டு மாலை 4 மணி முதல் 5 மணி வரையிலும் நடைபெறும்.
- விண்ணப்பதாரர்கள் தங்களுக்கான மின்னணு அனுமதிச்சீட்டுகளை, அவர் அவர்களுக்குரிய தேர்வு தேதிக்கு 7 நாட்கள் முன்பாக இருந்து, அவர்களுக்கான தேர்வு முடியும் தேதி வரை, தேர்வாணையத்தின் இணையதளத்திலிருந்து பதவிறக்கம் செய்து கொள்ள ஏற்பாடு செய்யப்பட்டுள்ளது. இதுபற்றிய விவரங்கள் விண்ணப்பதாரர்களுக்கு அவர்களது செல்போன் எண்ணிற்கு எஸ்எம்எஸ் மூலமாகவும், மின்னஞ்சல் வாயிலாக தெரிவிக்கப்பட்டுள்ளது.
- தேர்வுக் கூடத்திற்குள் வரும் விண்ணப்பதாரர்கள் கைக்கடிகாரங்கள், புத்தகங்கள், காகித துணுக்குகள், பத்திரிகைகள், மின்னணு சாதனங்கள்  எடுத்துவர அனுமதிக்கப்பட மாட்டார்கள். இதுபோன்ற பொருட்கள் ஏதேனும் விண்ணப்பதாரர்களிடம் இருப்பது கண்டறியப்பட்டால், சம்பந்தப்பட்ட விண்ணப்பதாரரின் விண்ணப்பத்தை ரத்து செய்ய நேரிடும் அல்லது சட்டரீதியான / குற்றவியல் நடவடிக்கை எடுக்க நேரிடும். அத்துடன், சம்பந்தப்பட்ட விண்ணப்பதாரர் அடுத்து வரும் 3-7 ஆண்டுகள் வரை தேர்வு எழுதவும் அனுமதிக்கப்படமாட்டார். எனவே, விண்ணப்பதாரர்கள் தடை செய்யப்பட்ட பொருட்கள் அல்லது பைகளை தேர்வுக்கூட வளாகத்திற்குள் எடுத்துவர அனுமதியில்லை.
- மேலும், மின்னணு வடிவிலான தேர்வுக்கூட அனுமதிச்சீட்டு மற்றும் அசல் அடையாள ஆவணம் இல்லாத விண்ணப்பதாரர்கள் யாரும், தேர்வு எழுத அனுமதிக்கப்படமாட்டார்கள் எனவே, விண்ணப்பதார்ர்கள் தங்களுக்குரிய மின்னணு அனுமதிச்சீட்டுகளை பதிவிறக்கம் செய்யுமாறு கேட்டுக்கொள்ளப்படுகிறார்கள். மேலும் விவரங்களுக்கு தேர்வாணையத்தின் தென்பிராந்திய அலுவலக உதவி எண்ணிற்கு  தொடர்பு கொள்ளலாம் என மத்திய அரசுப் பணியாளர் தேர்வாணையத்தின் சென்னை மண்டல இயக்குநர் திரு.கே.நாகராஜா தெரிவித்துள்ளார்.